pythainlp/thai-wiki-dataset-v4 huggingface dataset:
โกไบรอัส

โกไบรอัส (g-u-b-ru-u-v, อ่านว่า "Gaub(a)ruva"?; อีลาไมต์: "Kambarma") เป็นชื่อสามัญของขุนนางเปอร์เซียบางส่วน:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โกไบรอัส (พระราชโอรสในดาไรอัสที่ 1)

โกไบรอัส (มีพระชนม์ชีพในศตวรรษที่ 6 ถึง 5 ก่อน ค.ศ.) เป็นพระราชโอรสในดาไรอัสที่ 1 แห่งเปอร์เซียกับพระมเหสีนาม Artystone ในฐานะพระราชโอรส โกไบรอัสจึงเป็นพระเชษฐา/อนุชาร่วมกับจักรพรรดิเซิร์กซีสที่ 1 ผู้ครองราชย์ถัดจากดาไรอัส ภายหลังโกไบรอัสนำทัพชาว Lygian, Mariandyni และซีเรียที่เป็นส่วนหนึ่งของกองทัพเซิร์กซีสในช่วงการรุกรานกรีซ
การทดสอบด้วยพจน์ที่ n

ในทางคณิตศาสตร์ การทดสอบด้วยพจน์ที่ n เพื่อหาการลู่ออก (อังกฤษ: nth-term test for divergence) เป็นการทดสอบแบบง่าย ๆ เพื่อตรวจภาวะการลู่ออกของอนุกรมอนันต์ถ้า <math>\lim_{n \to \infty} a_n \neq 0</math> หรือลิมิตหาค่าไม่ได้ แล้ว <math>\sum_{n=1}^\infty a_n</math> ลู่ออกผู้เขียนหลายรายไม่ได้ตั้งชื่อการทดสอบนี้ไว้หรือใช้ชื่อที่สั้นกว่า 
เมื่อทดสอบว่าอนุกรมลู่เข้าหรือลู่ออก โดยทั่วไปการทดสอบนี้จะได้รับการใช้ก่อนเนื่องจากใช้งานง่าย
ในกรณีของการวิเคราะห์ p-แอดิก การทดสอบพจน์เป็นเงื่อนไขที่จำเป็นและเพียงพอสำหรับการลู่เข้า เนื่องมาจากอสมการสามเหลี่ยมอัลตราเมตริกที่มีสมบัติไม่อาร์คิมิดีส
การใช้งาน.
การทดสอบด้วยพจน์ที่ "n" แตกต่างจากการทดสอบการลู่เข้าอื่น ๆ ที่แรงกว่า เพราะการทดสอบโดยพจน์ไม่สามารถใช้พิสูจน์ได้ว่าอนุกรมนั้น ๆ ลู่เข้า โดยเฉพาะอย่างยิ่งบทกลับของการทดสอบด้วยพจน์ที่ "n" นั้นไม่จริง กล่าวคือถ้า <math>\lim_{n \to \infty} a_n = 0
</math> แล้ว <math>\sum_{n=1}^\infty a_n</math> อาจลู่เข้าหรือไม่ก็ได้ อีกนัยหนึ่งคือถ้า <math>\lim_{n \to \infty} a_n = 0
</math> การทดสอบสรุปไม่ได้อนุกรมฮาร์มอนิกเป็นตัวอย่างของอนุกรมลู่ออกซึ่งพจน์ของอนุกรมลู่เข้า 0 เมื่อ <math>n \rightarrow \infty</math> และสำหรับคลาสของอนุกรมพี
 <math>\sum_{n=1}^\infty \frac{1}{n^p}</math>
จะมีผลลัพธ์ที่เป็นไปได้ของการทดสอบดังนี้
บทพิสูจน์.
โดยทั่วไปแล้วจะพิสูจน์การทดสอบด้วยพจน์ที่ n ผ่านการพิสูจน์ประพจน์แย้งสลับที่ถ้า <math>\sum_{n=1}^\infty a_n</math> ลู่เข้าแล้ว <math>\lim_{n \to \infty} a_n = 0</math>
การจัดรูปลิมิต.
ให้ "s""n" เป็นผลบวกย่อยของอนุกรม ดังนั้นสมมติฐานที่ว่าอนุกรมลู่เข้าหมายความว่า
 <math>\lim_{n\to\infty} s_n = L</math>
สำหรับจำนวนจริง "L" บางตัว ดังนั้น
 <math>\lim_{n\to\infty} a_n = \lim_{n\to\infty}(s_n-s_{n-1}) = \lim_{n\to\infty} s_n - \lim_{n\to\infty} s_{n-1} = L-L = 0
</math>
หลักเกณฑ์ของโคชี.
หากสมมติให้อนุกรมลู่เข้า แสดงว่าอนุกรมนี้ผ่านการทดสอบการลู่เข้าของโคชี ฉะนั้นสำหรับทุก <math>\varepsilon>0</math> จะมีจำนวนนับ "N" ที่ทำให้
 <math>\left|a_{n+1}+a_{n+2}+\cdots+a_{n+p}\right|<\varepsilon</math>
เป็นจริงสำหรับทุก "n" > "N" และ "p" ≥ 1 ทั้งหมด เมื่อให้ "p" = 1 จะได้ว่า
 <math>\lim_{n\to\infty} a_n = 0</math>
ขอบเขตการใช้งานของอนุกรม.
การทดสอบพจน์ในรูปแบบที่ง่ายที่สุดนั้นใช้ได้กับอนุกรมอนันต์ของจำนวนจริง บทพิสูจน์สองข้อข้างต้นที่ใช้หลักเกณฑ์ของโคชีหรือความเป็นเชิงเส้นของลิมิต ยังใช้ได้กับปริภูมินอร์มอื่น ๆ ได้ด้วย
หมายเหตุ.
<templatestyles src="Reflist/styles.css" />
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอกุดจับ, อำเภอเพ็ญ และอำเภอหนองวัวซอ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอกุมภวาปี, อำเภอโนนสะอาด, อำเภอศรีธาตุ, อำเภอหนองหาน, อำเภอบ้านดุง, กิ่งอำเภอสร้างคอม, กิ่งอำเภอวังสามหมอ, กิ่งอำเภอไชยวาน และกิ่งอำเภอทุ่งฝน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอหนองบัวลำภู, อำเภอน้ำโสม, อำเภอบ้านผือ, อำเภอนากลาง, อำเภอศรีบุญเรือง, อำเภอโนนสัง และกิ่งอำเภอสุวรรณคูหา
วัดอนุบรรพต

วัดอนุบรรพต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่หนองไทร อำเภออรัญประเทศ จังหวัดสระแก้ว
วัดอนุบรรพต หรือ วัดเขาน้อยสีชมพู หรือ วัดเขาน้อย สร้างเมื่อ พ.ศ. 2468 ในสมัยรัชสมัยของพระบาทสมเด็จพระมงกุฎเกล้าเจ้าอยู่หัว ช่วงเวลาที่ทางการไทยได้มีการจัดสร้างทางรถไฟสายตะวันออกในสมัยรัชกาลที่ 6 ตามเส้นทางสายแปดริ้วและไปจรดพรมแดนไทยที่คลองลึก ตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536 
อุโบสถมีหลังคาทรงไทยยอดแหลมสูง แบ่งออกเป็น 2 ชั้น โดยชั้นแรกมี 6 มุข ชั้นที่สองมี 4 มุข ประดับตกแต่งตามแบบศิลปกรรมไทย ภายในอุโบสถประดิษฐานรอยพระพุทธบาทจำลองเนื้อทองเหลือง
ยูกิ สึโนดะ

ยูกิ สึโนดะ (; โรมาจิ: "Tsunoda Yūki", ; เกิด 11 พฤษภาคม ค.ศ. 2000) เป็นนักแข่งรถชาวญี่ปุ่น ปัจจุบันแข่งรถในการแข่งขันฟอร์มูลาวันให้แก่เรดบูล
สึโนดะเกิดและเติบโตที่เมืองซางามิฮาระ จังหวัดคานางาวะ เขาเริ่มต้นขับรถคาร์ตตั้งแต่อายุสี่ขวบ และเลื่อนขึ้นสู่รายการฟอร์มูลาระดับรองใน ค.ศ. 2016 โดยได้รับการสนับสนุนจากฮอนด้า ผ่าน#เปลี่ยนทาง สึโนดะชนะการแข่งขันชิงแชมป์รายการแรกที่เจเอเอฟเจแปนเอฟโฟร์อีสต์ซีรีส์ ฤดูกาล 2017 และชนะการแข่งขัน ในฤดูกาลถัดมา เขาเข้าแข่งขันต่อในรายการเอฟไอเอฟอร์มูลาทรี ฤดูกาล กับ ก่อนที่เขาจะทำผลงานจบฤดูกาลแรกในอันดับที่สามของการแข่งขันเอฟไอเอฟอร์มูลาทู ฤดูกาล กับคาร์ลิน
สึโนดะเป็นสมาชิกของเรดบูลจูเนียร์ทีมตั้งแต่ ค.ศ. 2019 และเซ็นสัญญาลงแข่งให้แก่อัลฟาทอรีในฤดูกาล โดยใช้เครื่องยนต์ของฮอนด้าเคียงคู่กับปีแยร์ กัสลี ซึ่งในฤดูกาลเดียวกันนี้เขาได้สร้างผลงานที่ดีที่สุดในอาชีพของตนเอง ด้วยการจบในอันดับที่สี่ในการแข่งขัน สึโนดะรักษาตำแหน่งนักแข่งหลักให้แก่อัลฟาทอรีในฤดูกาล และ โดยได้จับคู่กับ นิก เดอ ฟริส และ แดเนียล ริกคาร์โด ในฤดูกาลให้หลัง เขายังคงลงแข่งให้กับทีมในฤดูกาล ในขณะที่ทีมนั้นได้ปรับภาพลักษณ์ใหม่เป็นเรซซิงบูลส์ ก่อนที่เขาจะเลื่อนตำแหน่งสู่ทีมหลักคือเรดบูลตั้งแต่การแข่งขันเป็นต้นไปในฤดูกาล 
จากสถิติ ณ สึโนดะมีผลงานการทำรอบได้เร็วที่สุดครั้งในการแข่งขันฟอร์มูลาวัน
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอน้ำโสม, อำเภอบ้านผือ, อำเภอเพ็ญ, อำเภอหนองหาน, อำเภอบ้านดุง, อำเภอศรีธาตุ, กิ่งอำเภอสร้างคอม และกิ่งอำเภอวังสามหมอ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองอุดรธานี, อำเภอนากลาง, กิ่งอำเภอกุดจับ และกิ่งอำเภอสุวรรณคูหา
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอกุมภวาปี, อำเภอหนองบัวลำภู, อำเภอโนนสัง, อำเภอศรีบุญเรือง, อำเภอหนองวัวซอ และกิ่งอำเภอโนนสะอาด
วัดโพธิ์งามยะวึก

วัดโพธิ์งามยะวึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยะวึก อำเภอชุมพลบุรี จังหวัดสุรินทร์ ที่ดินตั้งวัดมีเนื้อที่ 28 ไร่ 40 ตารางวา ฮาณาเขตทิศเหนือประมาณ ยาว 9 เส้น 5 วา จดทางสาธารณะ ทิศใต้ประมาณ 5 เส้น จดที่ดินนางโต๊ะ สติพลัน ทิศตะวันออกประมาณ 5 เส้น จดที่ดินนายถวัยย์ ทิศตะวันตกประมาณ 5 เส้น จดที่ดินนางนาค ศรีเพ็ง มีที่ธรณีสงฆ์จำนวน 1 แปลง เนื้อที่ 4 ไร่ 
วัดโพธิ์งามยะวึกตั้งเมื่อ พ.ศ. 2417 ประชาชนร่วมกันคิดริเริ่มสร้างวัดประจำหมู่บ้านขึ้น จึงได้มีมติเลือกเอาโนนสูงที่สันนิษฐานว่าเป็นโรงตีเหล็กโบราณเป็นสถานที่สร้างวัด อีกทั้งยังมีต้นโพธิ์ขึ้นอยู่มากมาย เรียกชื่อว่า วัดบ้านยะวึก ต่อมาเปลี่ยนเป็น "วัดโพธิ์งามยะวึก" มีการสร้างอุโบสถเมื่อ พ.ศ. 2472 ได้รับพระราชทานวิสุงคามสีมาเมื่อ พ.ศ. 2482 เขตวิสุงคามสีมา กว้าง 6 เมตร ยาว 11 เมตร อุโบสถเป็นทรงไทยก่อสร้างด้วยอิฐแดง หลังคายกสูง มุงด้วยกระเบื้องดินเผาลายสุโขทัย เจ้าอาวาสรูปแรกชื่อหลวงพ่อพวง ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2504 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2537
ไชยามพวาน มั่นเพียรจิตต์

ไชยามพวาน มั่นเพียรจิตต์ ชื่อเล่น ปูอัด (เกิด 30 สิงหาคม พ.ศ. 2532) เป็นสมาชิกสภาผู้แทนราษฎรกรุงเทพมหานคร สังกัดพรรคไทยก้าวหน้า
ประวัติ.
ไชยามพวาน เกิดเมื่อวันที่ 30 สิงหาคม พ.ศ. 2532 สำเร็จการศึกษาระดับปริญญาตรี สาขานิเทศศาสตร์ จากมหาวิทยาลัยกรุงเทพ และปริญญาตรีใบที่สอง คณะรัฐศาสตร์ สาขาการเมืองการปกครอง จากมหาวิทยาลัยรามคำแหง
การทำงาน.
ไชยามพวาน เป็นนักวิจัยผลิตภัณฑ์ UX Research แอปพลิเคชัน StartDee ให้เด็กทุกคนได้เข้าถึงการศึกษาที่มีคุณภาพ ตัวแทนกลุ่ม Resolution รณรงค์แก้ไขรัฐธรรมนูญฉบับประชาชน "ร่างรื้อระบอบประยุทธ์" และยังเคยเป็นตัวแทนรณรงค์แก้ไขรัฐธรรมนูญฉบับประชาชน หรือ ร่าง "ILAW" สมาชิกกลุ่ม ConLab ขับเคลื่อนให้ความรู้ประชาชนด้านรัฐธรรมนูญไทยและสากล รณรงค์เข้าชื่อแก้ไขประมวลกฎหมายสมรสเท่าเทียม (LGBTQ) ต่อมาได้ลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ในสังกัดพรรคก้าวไกล และได้รับเลือกตั้ง
สมาชิกสภาผู้แทนราษฎร.
ไชยามพวาน มั่นเพียรจิตต์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
คดีความ.
กรณีล่วงละเมิดผู้เสียหาย 3 คน.
เมื่อวันที่ 12 ตุลาคม พ.ศ. 2566 พรรคก้าวไกลได้แถลงเกี่ยวกับข้อวิจารณ์กรณีคุกคามทางเพศซึ่งพรรคพบจำนวน 4 กรณี โดยกรณีที่ 4 พรรคแถลงว่ายังมิได้ปรากฏต่อสาธารณะ แต่พรรคพบว่าเป็นการกระทำโดยสมาชิกสภาผู้แทนราษฎรในสังกัด คณะกรรมการวินัยจึงเร่งติดต่อไปยังผู้เสียหายเพื่อให้ข้อมูลเพิ่มเติม สัปดาห์ถัดมา (20 ตุลาคม) เนชั่นทีวีได้รับการติดต่อจากผู้เสียหาย 3 คนว่าถูก สส.ฝั่งธนบุรีของพรรคก้าวไกลคุกคามทางเพศ โดยทั้ง 3 คนได้ให้ข้อมูลกับคณะกรรมการวินัยของพรรคในช่วงบ่ายวันเดียวกัน วันรุ่งขึ้น (21 ตุลาคม) จึงมีสื่อมวลชนโทรศัพท์ไปสอบถาม สส.ฝั่งธนบุรีของพรรคก้าวไกลที่เป็นผู้ชาย ซึ่งมีทั้งหมด 6 คน แต่สื่อสังคมวิพากษ์วิจารณ์ไชยามพวานเป็นพิเศษ เนื่องจากถูกสื่อมวลชนโทรศัพท์ไปหาหลายครั้ง แต่เขากดวางสายในทันทีที่รู้ว่าเป็นสื่อมวลชนทุกครั้ง นอกจากนี้ยังพบการติดป้ายระบุข้อความว่า "พี่น้อง-ปชช. จอมทอง-ท่าข้าม ไม่เอา สส.คุกคามทางเพศ" ติดตั้งอยู่บนถนนพระรามที่ 2 ซึ่งโชติพิพัฒน์ เตชะโสภณมณี อดีต สส.ในพื้นที่ดังกล่าว ดัดแปลงใหม่จากป้ายหาเสียงและนำมาติดตั้ง และสัปดาห์ถัดมา (30 ตุลาคม) ยังได้นำชาวบ้านในพื้นที่ยื่นเอกสารให้คณะกรรมการการเลือกตั้ง (กกต.) สอบสวนพฤติกรรมของไชยามพวานด้วย
ต่อมาเมื่อวันที่ 1 พฤศจิกายน ไชยามพวานให้สัมภาษณ์ว่าตนมิได้มีพฤติกรรมคุกคามทางเพศตามที่ผู้เสียหายกล่าวหา และขอโทษที่ไม่ได้ออกมาชี้แจงในช่วงก่อนหน้าเนื่องจากส่งผลกระทบต่อบุคคลอื่น อย่างไรก็ตาม ในวันเดียวกัน ที่ประชุมร่วมระหว่างคณะกรรมการบริหารและสมาชิกสภาผู้แทนราษฎรในสังกัดพรรคก้าวไกลมีมติให้ลงโทษไชยามพวานพร้อมกับวุฒิพงศ์ ทองเหลา สมาชิกสภาผู้แทนราษฎรจังหวัดปราจีนบุรี ที่มีพฤติกรรมคุกคามทางเพศเช่นกัน เนื่องจากที่ประชุมร่วมเห็นตรงกันว่าทั้งคู่มีพฤติกรรมคุกคามทางเพศจริงและขัดต่อวินัยของพรรคอย่างร้ายแรง โดยที่ประชุมร่วมมีมติ 120 เสียงให้ขับวุฒิพงศ์ออกจากพรรค แต่มีมติขับไชยามพวานออกจากพรรคเพียง 106 เสียง ซึ่งไม่ถึง 3 ใน 4 ซึ่งคือ 116 เสียงของจำนวนที่มีอยู่ จึงยังไม่สามารถขับไชยามพวานออกจากพรรคได้ ที่ประชุมร่วมจึงลงโทษในสถานรองลงมาคือตัดสิทธิ์ที่สมาชิกพรรคพึงมีทั้งหมด โดยรวมถึงการไม่ส่งลงสมัครรับเลือกตั้ง สส. ในครั้งถัดไป และให้ไชยามพวานออกมายอมรับผิดและขอโทษผู้เสียหายทั้งหมด รวมถึงเยียวยาผู้เสียหายตามความเหมาะสม
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอหนองวัวซอ และกิ่งอำเภอกุดจับ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอกุมภวาปี, อำเภอหนองบัวลำภู, อำเภอเพ็ญ, อำเภอบ้านดุง, อำเภอหนองหาน, อำเภอศรีธาตุ และกิ่งอำเภอโนนสะอาด
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอน้ำโสม, อำเภอบ้านผือ, อำเภอนากลาง, อำเภอโนนสัง, อำเภอศรีบุญเรือง และกิ่งอำเภอสุวรรณคูหา
โรงพยาบาลบางปะอิน

โรงพยาบาลบางปะอิน เป็นโรงพยาบาลชุมชนระดับ M2 สังกัดสำนักงานปลัดกระทรวงสาธารณสุข กระทรวงสาธารณสุข ตั้งอยู่เลขที่ 72 หมู่ที่ 11 ตำบลบ้านเลน อำเภอบางปะอิน จังหวัดพระนครศรีอยุธยา ถือเป็นโรงพยาบาลแห่งที่ 2 ในจังหวัดพระนครศรีอยุธยา โรงพยาบาลบางปะอิน ยังได้ทำหน้าที่เป็นโรงพยาบาลแม่ข่าย (Node) ให้กับโรงพยาบาลบางไทร และโรงพยาบาลวังน้อย ปัจจุบันนายแพทย์ฐาปกรณ์ จิตตนูนท์ เป็นผู้อำนวยการโรงพยาบาลบางปะอิน
ประวัติ.
โรงพยาบาลบางปะอินก่อตั้งเมื่อ พ.ศ. 2484 เริ่มแรกเป็นสุขศาลาชั้น 2 มีเนื้อที่ 3 ไร่เศษ ทางราชการให้งบประมาณปลูกสร้างอาคาร 1 หลัง จน พ.ศ. 2500 ได้ยกฐานะเป็น"สถานีอนามัยชั้น 1" โดยมีแพทย์มาปฏิบัติงานอาทิตย์ละ 1 วัน จน พ.ศ. 2501 จึงมีแพทย์ประจำซึ่งบางครั้งมาบ้างไม่มาบ้าง ต่อมา พ.ศ. 2511 โครงการเวชศาสตร์ชุมชนของโรงพยาบาลรามาธิบดีมีโครงการวิจัย และมีนักศึกษา แพทย์ นักศึกษาพยาบาลรามาธิบดี เข้ามาฝึกงานตลอดทุกปี จึงได้สร้างที่พักนักศึกษา 
หลังจากนั้นได้เปลี่ยนชื่อเป็น "ศูนย์การแพทย์และอนามัย" และเปลี่ยนมาเป็น "โรงพยาบาลอำเภอ 10 เตียง" ได้รับตึกบริจาคจากพระครูไพโรจน์ โพธิวัฒน์ (พระเจริญ ดอนจันทร์) จากนั้นได้รับเงินบริจาคสร้างตึกจาก นายแสวง พรรณธนะ และ นางจิน พรรณธนะ มีเตียง 10 เตียง รับผู้ป่วยคลอดบุตร และได้ยกฐานะเป็นโรงพยาบาลชุนชน 30 เตียง จนเมื่อ พ.ศ. 2528 ได้ขอบริจาคที่จำนวน 25 ไร่ จากผู้ตรวจการ ผาด ศริวนิช นายแสวง พรรณธนะ คุณตุ๊ พร้อมพันธ์ โดยนายแพทย์จักรธรรม ธรรมศักดิ์ แต่เนื่องจากขยายพื้นที่เก่าไม่ได้ ได้ของบประมาณสร้างโรงพยาบาลใหม่จนแล้วเสร็จ เปิดบริการตั้งแต่เดือน มีนาคม 2528 
พ.ศ. 2536 นายแพทย์อภิชัย ยงศิริวิทย์ ได้รับงบก่อสร้างเพิ่มขนาดอีก 30 เตียง และยกฐานะเป็น โรงพยาบาล 60 เตียง เมื่อ พ.ศ. 2538 จน พ.ศ. 2552 สร้างตึกอาคารสูติกรรมขนาด 30 เตียง
อุตเกอาร์วิก

อุตเกอาร์วิก (-kee-'-vik"; ,) อดีตมีชื่อว่า แบร์โรว (""'-oh") เป็นเมืองหลักบะระและเมืองใหญ่สุดในบะระนอร์ธสโลป รัฐอะแลสกา สหรัฐอเมริกา ถือเป็นหนึ่งในเมืองที่อยู่เหนือที่สุดในโลก และเหนือที่สุดในสหรัฐอะมริกา ตั้งอยู่ทางเหนือของวงกลมอาร์กติก และอยู่ใกล้กับพอยต์แบร์โรว จุดเหนือสุดของประเทศ
ประชากรอุตเกอาร์วิกตามสำมะโน ค.ศ. 2020 อยู่ที่ 4,927 คน ซึ่งเพิ่มขึ้นจากประชากรใน ค.ศ. 2010 ที่ 4,212 คน โดยเป็นเมืองที่มีประชากรมากเป็นอันดับที่ 12 ในรัฐอะแลสกา
หมายเหตุ.
<templatestyles src="Reflist/styles.css" />
กระทรวงทหารเรือ (สหราชอาณาจักร)

กระทรวงทหารเรือ  เป็นหน่วยงานของรัฐบาลสหราชอาณาจักร ที่รับผิดชอบการบังคับบัญชาของกองทัพเรือสหราชอาณาจักร จนถึง ค.ศ. 1964 โดยในประวัติศาสตร์มีตำแหน่งเป็นสมุหราชนาวี หนึ่งในตำแหน่งใหญ่แห่งรัฐ ตลอดประวัติศาสตร์ส่วนใหญ่ ตั้งแต่ต้นคริสต์ศตวรรษที่ 18 จนกระทั่งถูกยุบเลิก บทบาทของจอมทัพเรือนั้นมักถูก "มอบหมาย" ให้กับคณะกรรมาธิการสมุหราชนาวี ซึ่งนั่งอยู่ในคณะกรรมการทหารเรือ แทนที่จะให้บุคคลเพียงคนเดียวทำหน้าที่นี้ กระทรวงทหารเรือถูกแทนที่ด้วยคณะกรรมการทหารเรือใน ค.ศ. 1964 ในฐานะส่วนหนึ่งของการปฏิรูปที่ก่อตั้งกระทรวงกลาโหมและกรมนาวี (ต่อมาคือกองบัญชาการกองทัพเรือ) 
ก่อนพระราชบัญญัติสหภาพ ค.ศ. 1707 สำนักกิจการทหารเรือและนาวิกโยธิน บริหารกองทัพเรือราชอาณาจักรอังกฤษ ซึ่งรวมเข้ากับกองทัพเรือสกอตแลนด์และรับหน้าที่ของจอมทัพเรือแห่งราชอาณาจักรสกอตแลนด์พร้อมกับการรวมราชอาณาจักรบริเตนใหญ่ กระทรวงทหารเรือเป็นหนึ่งในหน่วยงานที่สำคัญที่สุดของรัฐบาลอังกฤษ เนื่องจากบทบาทของราชนาวีในการขยายและปกปักรักษาดินแดนโพ้นทะเลของอังกฤษในคริสต์ศตวรรษที่ 17 และจักรวรรดิอังกฤษ ในคริสต์ศตวรรษที่ 18 และในเวลาต่อมา
คณะกรรมการทหารเรือสมัยใหม่ ซึ่งหน้าที่ของกระทรวงทหารเรือได้รับการถ่ายโอนมาใน ค.ศ. 1964 เป็นคณะกรรมการของสภากลาโหมสามเหล่าทัพแห่งสหราชอาณาจักร คณะกรรมการทหารเรือจะประชุมกันเพียงปีละสองครั้ง และการดำเนินงานในประจำวันของราชนาวีจะอยู่ภายใต้การควบคุมของคณะกรรมการนาวี (ระวังสับสนกับคณะกรรมการนาวีในประวัติศาสตร์) โดยทั่วไปแล้ว หน่วยงานต่าง ๆ ที่รับผิดชอบราชนาวีในปัจจุบันมักถูกเรียกสั้น ๆ ว่า "กรมทัพเรือ"
ตำแหน่งจอมทัพแห่งสหราชอาณาจักรได้รับการมอบให้กับพระมหากษัตริย์ตั้งแต่ ค.ศ. 1964 ถึง 2011 พระราชินีนาถเอลิซาเบธที่ 2 ทรงพระราชทานบรรดาศักดิ์นี้แก่เจ้าชายฟิลิป ดยุกแห่งเอดินบะระ เมื่อทรงมีพระชนมายุ 90 พรรษา และนับตั้งแต่สิ้นพระชนม์ใน ค.ศ. 2021 พระองค์ก็รับบรรดาศักดิ์นี้กลับไปเป็นของพระมหากษัตริย์ นอกจากนี้ยังมีพลเรือโทแห่งสหราชอาณาจักรและ พลเรือตรีแห่งสหราชอาณาจักร ทั้งสองตำแหน่งเป็นตำแหน่งกิตติมศักดิ์
องอาจ เจียมเจริญพรกุล

องอาจ เจียมเจริญพรกุล (เกิด 10 สิงหาคม พ.ศ. 2509) เป็นนักแสดง, ผู้เขียนบทภาพยนตร์ และผู้กำกับภาพยนตร์ชาวไทย เป็นที่รู้จักจากบท ญาณ ศุภญาณ หนุ่มจิตรกรรมผู้มีชีวิตสมถะ ในกลิ่นสีและกาวแป้ง (2531), ปัญญา พ่อของสวย ในแสบสนิท ศิษย์ส่ายหน้า (2549) และ จ่าปพันธ์ อดีตจ่าทหารคู่หูของยักษ์ ในธี่หยด (2566) และธี่หยด 2 (2567)
ประวัติ.
องอาจ เจียมเจริญพรกุล มีชื่อเล่นว่า แฉะ เกิดเมื่อวันที่ 10 สิงหาคม พ.ศ. 2509 จบการศึกษาจากคณะจิตรกรรม ประติมากรรม และภาพพิมพ์ มหาวิทยาลัยศิลปากร รุ่นที่ 42
องอาจเข้าสู่วงการจากการร่วมแสดงในภาพยนตร์วัยรุ่นเรื่องกลิ่นสีและกาวแป้ง (2531) โดยรับบทเป็น ญาณ ศุภญาณ หนุ่มจิตรกรรมผู้มีชีวิตสมถะ ซึ่งทำให้เขาเริ่มเป็นที่รู้จัก ก่อนจะกลับมารับบทเดิมในกลิ่นสีและกาวแป้ง 2 ตอน จีบสาว...จิ๊จ๊ะ (2532) จากนั้นจึงได้ผันตัวไปทำงานเบื้องหลัง ต่อมาเขาได้กลับมารับบทเดิมอีกครั้งในเรื่องกลิ่นสีและทีแปรง (2539) ก่อนจะหายไปจากวงการอีกเป็นเวลา 10 ปี โดยกลับไปทำงานเบื้องหลัง
กระทั่งในปี พ.ศ. 2549 เขาได้กลับเข้าสู่วงการอีกครั้งโดยรับบทเป็นนักแสดงรับเชิญในบทนักเลงที่ชอบตบหัวค่อม ชวนชื่น ในภาพยนตร์เรื่องโกยเถอะโยม แต่ก็ทำให้เขาเริ่มเป็นที่ถูกพูดถึง ในปีเดียวกันเขายังรับบท ปัญญา พ่อของสวยในภาพยนตร์เรื่องแสบสนิท ศิษย์ส่ายหน้า ซึ่งทำให้เขาเริ่มเป็นที่รู้จักมากขึ้น หลังจากนั้นเขาตัดสินใจรับงานในวงการแบบเต็มตัวเรื่อยมาจนถึงปัจจุบัน
ปอล วิเยอร์ต็องส์

ปอล อ็องรี วิเยอร์ต็องส์ (เกิด 1 ธันวาคม ค.ศ. 1999) เป็นนักกีฬาสกีฟรีสไตล์ชาวไทย เขาเป็นนักกีฬาคนแรกของประเทศไทยที่คว้าเหรียญรางวัลจากเอเชียนเกมส์ฤดูหนาว โดยคว้าเหรียญทองแดงจากประเภทสโลปสไตล์ชายในเอเชียนเกมส์ฤดูหนาว 2025
ชีวิตส่วนตัว.
ณ ต้นปี ค.ศ. 2025 วิเยอร์ต็องส์เป็นนักศึกษาของมหาวิทยาลัยเกรอน็อบล์อาลป์ในประเทศฝรั่งเศส วิเยอร์ต๊องส์ซึ่งอาศัยอยู่ในฝรั่งเศสมีสัญชาติสองสัญชาติทั้งไทยและฝรั่งเศส มารดาของเขาเป็นชาวไทย
กีฬาสกีข้ามทุ่งในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสกีข้ามทุ่ง<br>ในฤดูหนาว 2025</td></tr>
<tr><th>สนาม</th><td> อุทยานสกีย่าปูหลี่
</td></tr><tr><th>วันที่</th><td>  (2025--)
</td></tr><tr><th>นักกีฬา</th><td>103 คน จาก 14 ประเทศ</td></tr><tr><td align="left" style="border-top:1px solid #aaa; padding:0.2em;">← 2017</td><td align="right" style="border-top:1px solid #aaa; padding:0.2em;">2029
 →</td></tr></table>
การแข่งขันกีฬาสกีข้ามทุ่งในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีย่าปูหลี่ ระหว่างวันที่ 8–12 กุมภาพันธ์ ค.ศ. 2025 
กำหนดการแข่งขัน.
เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการที่ถูกต้อง ณ เดือนมกราคม ค.ศ. 2025
Alligatorium

Alligatorium เป็นสกุลของ crocodylomorph ประเภท atoposaurid ที่สูญพันธุ์แล้วในแหล่งสะสมทางทะเลยุคจูแรสซิกตอนปลายในประเทศฝรั่งเศส
การจำแนกชั้น.
ชนิดต้นแบบคือ "A. meyeri" โดยได้ชื่อใน ค.ศ. 1871 จากตัวอย่างชนิดอันเดียวจาก Cerin ทางตะวันออกของประเทศฝรั่งเศส ชนิดพันธุ์ที่มีชื่อเรียกอีกสองชนิดคือ "A. franconicum" ซึ่งตั้งชื่อใน ค.ศ. 1906 และ "A paintenense" ซึ่งตั้งชื่อใน ค.ศ. 1961 ล้วนสร้างขึ้นจากการอ้างอิงตัวอย่างชนิดที่ตอนนี้หายไปจากบาวาเรีย ทางตอนใต้ของประเทศเยอรมนี และได้รับการทำให้เป็นชื่อพ้องของสกุลเดียวกัน โดยที่ "A. franconicum" มีความสำคัญมากกว่า บทวิเคราะห์ Atoposauridae ใน ค.ศ. 2016 นำ "A. franconicum" ออกจาก "Alligatorium" และตั้งไว้ที่ Neosuchia "incertae sedis"
"Alligatorium depereti" ที่ได้รับการบรรยายใน ค.ศ. 1915 ถูกบรรจุใหม่เป็นสกุลของตนเองชื่อ "Montsecosuchus" ใน ค.ศ. 1988
กีฬาเคอร์ลิงในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาเคอร์ลิง<br>ในฤดูหนาว 2025</td></tr>
<tr><td colspan="2" style="text-align:center; border-bottom:1px solid #aaa;"> สนามกีฬาเคอร์ลิงเขตผิงฟาง</td></tr><tr><th>สนาม</th><td>สนามกีฬาเคอร์ลิงเขตผิงฟาง ฮาร์บิน</td></tr><tr><th>นักกีฬา</th><td>104 คน จาก 12 ประเทศ</td></tr><tr><td align="left" style="border-top:1px solid #aaa; padding:0.2em;">← 2017</td><td align="right" style="border-top:1px solid #aaa; padding:0.2em;">2029
 →</td></tr></table>
การแข่งขันกีฬาเคอร์ลิงในเอเชียนเกมส์ฤดูหนาว 2025ที่ฮาร์บิน ประเทศจีน จะจัดขึ้นที่สนามกีฬาเคอร์ลิง เขตผิงฟาง ระหว่างวันที่ 4–14 กุมภาพันธ์ ค.ศ. 2025 โดยมีการแข่งขันทั้งหมดสามประเภท ได้แก่ ประเภททีมชาย ทีมหญิง และประเภทคู่ผสม นอกจากนี้ การแข่งขันประเภทคู่ผสมยังเป็นการเปิดตัวครั้งแรกในกีฬาเอเชียนเกมส์ฤดูหนาว
กีฬาสเกตลีลาในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสเกตลีลา<br>ในฤดูหนาว 2025</td></tr>
<tr><th>สนาม</th><td>หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง</td></tr><tr><th>วันที่</th><td> 11 ค.ศ. 2025 (2025--)
</td></tr><tr><th>นักกีฬา</th><td>68 คน จาก 17 ประเทศ</td></tr><tr><td align="left" style="border-top:1px solid #aaa; padding:0.2em;">← 2017</td><td align="right" style="border-top:1px solid #aaa; padding:0.2em;">2029
 →</td></tr></table>
กีฬาสเกตลีลาในเอเชียนเกมส์ฤดูหนาว 2025 ณ ฮาร์บิน ประเทศจีน จะจัดขึ้นที่หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง ระหว่างวันที่ 11 ถึง 13 กุมภาพันธ์ ค.ศ. 2025
ตารางการแข่งขัน.
เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการ ณ เดือนมกราคม ค.ศ. 2025
กีฬาสกีลีลาในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสกีลีลา<br>ในเอเชียนเกมส์ฤดูหนาว 2025</td></tr>
<tr><th>สนาม</th><td> อุทยานสกีย่าปู๋ลี่
</td></tr><tr><th>วันที่</th><td>  (2025--)
</td></tr><tr><th>นักกีฬา</th><td>39 คน จาก 8 ประเทศ</td></tr><tr><td align="left" style="border-top:1px solid #aaa; padding:0.2em;">← 2017</td><td align="right" style="border-top:1px solid #aaa; padding:0.2em;">2029
 →</td></tr></table>
การแข่งขันกีฬาสกีลีลาในเอเชียนเกมส์ฤดูหนาว 2025 ณ ฮาร์บิน ประเทศจีน จัดขึ้นที่อุทยานสกีย่าปู๋ลี่ ระหว่างวันที่ 8–13 กุมภาพันธ์ ค.ศ. 2025
ตารางการแข่งขัน.
เวลาทั้งหมดเป็นเวลาท้องถิ่น (UTC+8) อ้างอิงจากกำหนดการอย่างเป็นทางการ ณ เดือนมกราคม ค.ศ. 2025
เนื่องจากสภาพอากาศ ภายหลังการประชุมหัวหน้าทีมและได้รับความเห็นชอบจากคณะกรรมการตัดสิน มีการตัดสินใจปรับเปลี่ยนวันและเวลาการแข่งขันรายการฟรีสกีบิ๊กแอร์ จากเดิมที่กำหนดไว้เวลา 11:00 น. ของวันที่ 13 กุมภาพันธ์ ณ อุทยานสกีย่าปู๋ลี่ เป็นเวลา 10:10 น. ของวันที่ 12 กุมภาพันธ์
สรุปเหรียญรางวัล.
ประเทศไทย คว้าเหรียญรางวัลแรกในเอเชียนเกมส์ฤดูหนาว
กีฬาสเกตความเร็วระยะสั้นในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสเกตความเร็วระยะสั้น<br>ในเอเชียนเกมส์ฤดูหนาว 2025</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td> หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง
</td></tr><tr><th>วันที่</th><td>  (2025--)
</td></tr><tr><th>นักกีฬา</th><td>96 คน จาก 17 ประเทศ</td></tr><tr><td align="left" style="border-top:1px solid #aaa; padding:0.2em;">← 2017</td><td align="right" style="border-top:1px solid #aaa; padding:0.2em;">2029
 →</td></tr></table>
การแข่งขันกีฬาสเกตความเร็วระยะสั้นในเอเชียนเกมส์ฤดูหนาว 2025 ณ ฮาร์บิน ประเทศจีน จัดขึ้นที่ หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง ระหว่างวันที่ 7–9 กุมภาพันธ์ ค.ศ. 2025
ตารางการแข่งขัน.
เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการ ณ เดือนมกราคม ค.ศ. 2025 รายการที่มีรอบชิงชนะเลิศจะแสดงเป็นตัวหนา
กีฬาสกีปีนเขาในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสกีปีนเขา<br>ในเอเชียนเกมส์ฤดูหนาว 2025</td></tr>
<tr><th>สนาม</th><td> อุทยานสกีหย่าปูหลี่
</td></tr><tr><th>นักกีฬา</th><td>49 คน จาก 10 ประเทศ</td></tr><tr><td align="left" style="border-top:1px solid #aaa; padding:0.2em;">← –</td><td align="right" style="border-top:1px solid #aaa; padding:0.2em;">2029
 →</td></tr></table>
กีฬาสกีปีนเขาในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีหย่าปูหลี่ ระหว่างวันที่ 9–12 กุมภาพันธ์ ค.ศ. 2025
กำหนดการแข่งขัน.
เวลาทั้งหมดเป็นเวลาท้องถิ่น (UTC+8) อ้างอิงตามกำหนดการอย่างเป็นทางการ ณ เดือนมกราคม ค.ศ. 2025
กีฬาสโนว์บอร์ดในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสโนว์บอร์ด<br>ในเอเชียนเกมส์ฤดูหนาว 2025</td></tr>
<tr><th>สนาม</th><td> อุทยานสกีหย่าปูหลี่
</td></tr><tr><th>วันที่</th><td>  (2025--)
</td></tr><tr><th>นักกีฬา</th><td>52 คน จาก 11 ประเทศ</td></tr><tr><td align="left" style="border-top:1px solid #aaa; padding:0.2em;">← 2017</td><td align="right" style="border-top:1px solid #aaa; padding:0.2em;">2029
 →</td></tr></table>
กีฬาสโนว์บอร์ดในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีหย่าปูหลี่ ระหว่างวันที่ 8–13 กุมภาพันธ์ ค.ศ. 2025
กำหนดการแข่งขัน.
เวลาทั้งหมดเป็นเวลาท้องถิ่น (UTC+8), อ้างอิงตามกำหนดการอย่างเป็นทางการ ณ เดือนมกราคม ค.ศ. 2025
กีฬาสเกตความเร็วในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสเกตความเร็ว<br>ในเอเชียนเกมส์ฤดูหนาว 2025</td></tr>
<tr><th>สนาม</th><td> ลานสเกตความเร็วศูนย์ฝึกซ้อมกิจกรรมน้ำแข็งไฮโลงเจียง
</td></tr><tr><th>วันที่</th><td>  (2025--)
</td></tr><tr><th>นักกีฬา</th><td>100 คน จาก 11 ประเทศ</td></tr><tr><td align="left" style="border-top:1px solid #aaa; padding:0.2em;">← 2017</td><td align="right" style="border-top:1px solid #aaa; padding:0.2em;">2029
 →</td></tr></table>
การแข่งขันกีฬาสเกตความเร็วในเอเชียนเกมส์ฤดูหนาว 2025 ที่ ฮาร์บิน ประเทศจีน จัดขึ้นที่ลานสเกตความเร็วศูนย์ฝึกซ้อมกิจกรรมน้ำแข็งไฮโลงเจียง ระหว่างวันที่ 8–11 กุมภาพันธ์ ค.ศ. 2025
ตารางการแข่งขัน.
เวลาทั้งหมดเป็นเวลาท้องถิ่น (UTC+8) ตามตารางการแข่งขันที่ถูกต้อง ณ เดือนมกราคม ค.ศ. 2025
สรุปเหรียญรางวัล.
จีนไทเปคว้าเหรียญแรกในประวัติศาสตร์ในการแข่งขันกีฬาเอเชียนเกมส์ฤดูหนาว
อารามยะดะนาโบน-มหยิ่น

อารามยะดะนาโบน-มหยิ่น  หรือที่รู้จักในชื่อ อารามพระนางเซนโตน  เป็นอารามพุทธเก่าแก่ใน มอละมไยน์ รัฐมอญ ประเทศพม่า อารามแห่งนี้สร้างขึ้นจากดำริของพระนางเซนโตน มเหสีลำดับที่สี่ของพระเจ้ามินดงและสถาปนิกจากมัณฑะเลย์ การก่อสร้างทั้งหมดได้รับทุนสนับสนุนจากสตรีผู้มั่งคั่งชื่อ ดอ ชเว-ปหวิ่น อารามแห่งนี้ขึ้นชื่อเรื่องงานฝีมือลวดลายของราชวงศ์ และได้บริจาคถวายแด่ รามาซะยาดอ อย่างเป็นทางการเมื่อ ค.ศ. 1886
กองพันทหารเกณฑ์

กองพันทหารเกณฑ์ เป็นภาพยนตร์ไทยแนวจินตนิยม ขนาด 35 มม. พากย์เสียงในฟิล์ม ปี 2527 สร้างโดย พี.ที.เค. โปรดักชั่น จากการกำกับของประยูร วงษ์ชื่น นำแสดงโดย ปัญญา นิรันดร์กุล และ ชลิดา เสาวดี เข้าฉายครั้งแรกเมื่อวันที่ 6 เมษายน พ.ศ. 2527 ที่โรงภาพยนตร์ศาลาเฉลิมกรุง ศาลาเฉลิมไทย และดาดา นอกจากนี้ยังเป็นการพลิกบทบาทครั้งสำคัญของ ฤทธิ์ ลือชา ดาวร้ายชื่อดังที่มารับบทตลกเป็นครั้งแรกในบท "จ่าหวาน วันวาน" ครูฝึกจอมโหด หลังจากก่อนหน้านั้นในปี พ.ศ. 2526 เขารับบท เมฆินทร์ แวมไพร์จอมกระหายเลือดในภาพยนตร์เรื่อง แก้วขนเหล็ก
หลังจากนั้นในปี พ.ศ. 2539 ประยูรได้กลับมาสร้างภาคต่อของภาพยนตร์เรื่องนี้โดยใช้ชื่อว่า "กองพันทหารเกณฑ์ กำลัง 12 ตอน แนวรักริมฟุตบาท" ซึ่งในภาคนี้ยังคงได้ 3 นักแสดงจากภาคแรกมาร่วมแสดงในบทเดิมคือ โน้ต เชิญยิ้ม ในบท ระหงษ์, เด๋อ ดอกสะเดา ในบท หนูแดง ธรรมดา และ ล้อต๊อก ในบท องอาจ ญาติระอา
เนื้อเรื่อง.
เรื่องราวของ ชาตรี นทีท่วม (ปัญญา นิรันดร์กุล) นักร้องลูกทุ่งและหัวหน้าวงดนตรีลูกทุ่งชื่อดัง ที่ถูกเกณฑ์เข้าไปเป็นทหาร ทำให้เขาได้พบกับเพื่อนใหม่ ๆ ในกรมทหารเช่น ระหงษ์ ยกธงรบ (โน้ต เชิญยิ้ม), หนูแดง ธรรมดา (เด๋อ ดอกสะเดา), ทองปาน คลานยังสู้ (วรายุฑ มิลินทจินดา), มังกร หลบในถ้ำ (จ๋อ ดอกจิก) และ องอาจ ญาติระอา (ล้อต๊อก) รวมถึง จ่าหวาน วันวาน (ฤทธิ์ ลือชา) ครูฝึกจอมโหด 
ขณะเดียวกัน เขาก็เกิดหลงรัก ชลาลัย (ชลิดา เสาวดี) พยาบาลสาวแสนสวยประจำกองเสนารักษ์ ลูกสาวคนเดียวของ ผู้พัน (สุวิน สว่างรัตน์) ทำให้เพื่อน ๆ ต้องช่วยกันหาวิธีที่ทำให้ชาตรีพิชิตใจว่าที่พ่อตาให้ได้ ต่อมา เกิดสงครามกับข้าศึก ชาตรีและเพื่อน ๆ รวมถึงจ่าหวานจึงต้องออกรบเพื่อปกป้องผืนแผ่นดินไทย ในที่สุดจ่าหวานก็ยอมสละชีพเพื่อชาติ เพื่อให้ทุกคนปลอดภัย
นางทิพย์

นางทิพย์ เป็นละครโทรทัศน์ไทยแนวสุขนาฏกรรมที่เป็นการสร้างใหม่จากละครโทรทัศน์ชื่อเดียวกันในปี พ.ศ. 2535 นำแสดงโดยฝนทิพย์ วัชรตระกูล, พีชญา วัฒนามนตรี, อรรคพันธ์ นะมาตร์ และมุกดา นรินทร์รักษ์ ละครเรื่องนี้ออกอากาศทางช่อง 7 HD ตั้งแต่วันที่ 2 ตุลาคม ถึง 20 พฤศจิกายน พ.ศ. 2561
เนื้อเรื่อง.
รวิปรียา (ฝนทิพย์ วัชรตระกูล) คือนางฟ้าที่อาศัยอยู่บนสวรรค์ เธอมีความอยากรู้อยากเห็นเกี่ยวกับชีวิตมนุษย์ เธอจึงตัดสินใจเข้าสิงร่างหญิงสาวชื่อ ปริตตา (มุกดา นรินทร์รักษ์) ที่สามารถมองเห็นเธอได้ โดยปกติแล้ว ปริตตาจะเป็นเด็กสาวที่อ่อนแอและใสซื่อ แต่หลังจากที่ถูกรวิปรียาเข้าสิง บุคลิกของเธอก็กลายเป็นคนที่กล้าหาญและฉลาดหลักแหลม วันหนึ่ง อาจารย์ภาธร (อรรคพันธ์ นะมาตร์) อาจารย์ที่มหาวิทยาลัยของปริตตา ซึ่งสนใจเรื่องภูตผีมาก เตรียมตัวพิสูจน์การมีอยู่ของพลังเหนือธรรมชาติ รวิปรียาที่ไม่กลัวเรื่องนี้เลยก็เริ่มเข้ามาช่วย แต่เมื่อภาธรพบแหวนโบราณที่เป็นของวิญญาณร้ายชื่อ ทิพฉาย (พีชญา วัฒนามนตรี) ผู้คนรอบข้างเขาก็เริ่มตายอย่างลึกลับ... ทิพฉายเป็นเจ้าหญิงในสมัยอยุธยาตอนปลายที่เสียชีวิตในสงคราม และภาธรคือคนรักของเธอที่กลับชาติมาเกิดใหม่ เมื่อความสัมพันธ์ระหว่างรวิปรียาและปริตตาเริ่มแย่ลง ทิพฉายจึงเข้าครอบครองร่างของปริตตาเพื่อที่เธอจะได้อยู่กับภาธร
ฟ้าเพียงดิน (ละครโทรทัศน์ปี พ.ศ. 2565)

ฟ้าเพียงดิน  เป็นละครโทรทัศน์ไทยแนว โลดโผน สุขนาฏกรรม ปี 2565 ที่สร้างจากนวนิยายชื่อเดียวกันของเสนีย์ บุษปะเกศ จากการกำกับของภวัต พนังคศิริ นำแสดงโดยธนภัทร กาวิละ และกัญญ์ณรัณ วงศ์ขจรไกล ออกอากาศทางช่องวัน 31 ทุกวันพุธและพฤหัสบดี เวลา 20.20 น. ตั้งแต่วันที่ 6 กรกฎาคม ถึง 17 สิงหาคม พ.ศ. 2565
ถูกนำมาดัดแปลงเป็นภาพยนตร์ครั้งแรกในปี พ.ศ. 2510 นำแสดงโดยมิตร ชัยบัญชา และเพชรา เชาวราษฎร์ และละครเรื่องนี้เป็นผลงานละครเรื่องแรกของปราง กัญญ์ณรัณ หลังจากที่เธอหมดสัญญากับทางช่อง 3 เอชดี ในปี พ.ศ. 2564 
เนื้อเรื่อง.
สาลิกา (กัญญ์ณรัณ วงศ์ขจรไกล) คือลูกสาวเพียงคนเดียวของพลโทสรายุทธ (พลตรีวันชนะ สวัสดี) ชีวิตของเธอต้องเปลี่ยนแปลงไปอย่างมากมายเพื่อเอาทรัพย์สินของพ่อกลับคืนมา
สรายุทธถูกฆ่าตายในการต่อสู้กับพวกโจร เขาจึงฝากสาลิกาไว้กับบุญทอง (ศรุต วิจิตรานนท์) ลูกน้องของเขา และบอกให้สาลิกาเปิดเผยความลับของตระกูลสรายุทธพิชัย
เมื่อสาลิกาเติบโตขึ้น เธอเห็นเหตุการณ์ที่เกิดขึ้นในตระกูลสรายุทธพิชัย และถึงเวลาที่จะทวงสิ่งที่เป็นของเธอกลับคืนมา อย่างไรก็ตาม พิทักษ์ (ภูธเนศ หงษ์มานพ) น้องเขยของสรายุทธ ได้เข้ามายุ่งเกี่ยวกับพินัยกรรมของสรายุทธและแต่งตั้งให้เทวราช (ธนภัทร กาวิละ) บุตรชายของตนเป็นทายาทเพียงคนเดียว
สาลิกาใช้ชีวิตอย่างหลบ ๆ ซ่อน ๆ มาตั้งแต่พ่อของเธอเสียชีวิต เพื่อป้องกันไม่ให้ศัตรูรู้ที่อยู่ของเธอ บุญทองจึงเปลี่ยนชื่อของเธอเป็นชมภู่ หลายปีต่อมา สาลิกากลับมาพร้อมกับความลับที่ถูกเก็บซ่อนไว้ และเธอจะต้องทำทุกวิถีทางเพื่อเปิดเผยตัวและนำสิ่งที่เป็นของเธอกลับคืนมา
การผลิต.
มีการจัดพิธีบวงสรวงเมื่อวันที่ 17 ธันวาคม พ.ศ. 2564 นำโดยถกลเกียรติ วีรวรรณ ประธานเจ้าหน้าที่บริหารของเดอะ วัน เอ็นเตอร์ไพรส์
หอจดหมายเหตุกลางแห่งนครกาซา

หอจดหมายเหตุกลางแห่งนครกาซา  เป็นหอจดหมายเหตุและศูนย์การศึกษาในกาซา ปาเลสไตน์ ศูนย์นี้ถูกทำลายในช่วงปลายพฤศจิกายน ค.ศ. 2023 ในช่วงสงครามอิสราเอล–ฮะมาส
หอจดหมายเหตุกลางนี้เก็บรักษาไว้ภายในอาคารบริหารของนครกาซา จดหมายเหตุดังกล่าวมีเอกสารที่บันทึกชีวิตของชาวปาเลสไตน์ย้อนหลังไป 150 ปี รวมทั้งเอกสารที่เกี่ยวข้องกับการพัฒนาเมือง
การทำลาย.
อัลญะซีเราะฮ์รายงานว่าอาคารนี้ตกเป็นเป้าหมายหลายครั้งนับตั้งแต่การโจมตีอิสราเอลโดยฮะมาสเมื่อวันที่ 7 ตุลาคม ค.ศ. 2023 "เดอะนิวอาหรับ"รายงานว่า การระดมยิงอย่างหนักในช่วงปลายเดือนพฤศจิกายน รวมถึงการทิ้งระเบิดในวันที่ 29 พฤศจิกายน ตามรายงานของมิดเดิลอีสต์อาย ทำให้หอจดหมายเหตุถูกทำลาย สภาการโบราณสถานระหว่างประเทศ (อิโคโมส) สาขาปาเลสไตน์รายงานว่าหอจดหมายเหตุนี้ถูกทำลายจนราบเป็นหน้ากลอง มหาวิทยาลัยบีรซีตและสื่อท้องถิ่นเผยแพร่ภาพถ่ายผ่านสื่อสังคม แสดงให้เห็นวัสดุติดไฟส่วนใหญ่กลายเป็นเถ้าถ่าน Khalil Sayegh นักวิเคราะห์ชาวปาเลสไตน์ ระบุความเกี่ยวข้องกับการทำลายล้างกับการโจรกรรมวัสดุใน ค.ศ. 1982 ที่เกี่ยวข้องกับองค์การปลดปล่อยปาเลสไตน์จากศูนย์วิจัยปาเลสไตน์ที่เบรุต
ศูนย์ข้อมูลชาวปาเลสไตน์รายงานว่า ทางเทศบาลกาซาระบุว่า เหตุระเบิดดังกล่าวทำให้เกิดเพลิงไหม้ใหญ่ที่สำนักงานใหญ่เทศบาล#เปลี่ยนทาง 
การตอบสนองโดยสมาคมบรรณารักษ์และประวัติศาสตร์นานาชาติ.
สภาหอจดหมายเหตุระหว่างประเทศออกแถลงการณ์ประณาม "ผู้มีส่วนเกี่ยวข้องทั้งหมดในภูมิภาค" โดยอ้างอิงปฏิญญาสากลว่าด้วยจดหมายเหตุ Oral History Society กล่าวว่าจะ "พยายามอย่างเต็มที่เพื่อสนับสนุนการบันทึกและการรำลึกถึงประวัติศาสตร์ดังกล่าว เมื่อเริ่มมีการฟื้นฟูฉนวนกาซาขึ้น" คำประกาศอื่น ๆ ได้รับการแบ่งปันโดยสมาคมนักจดหมายเหตุแคนาดา และอื่น ๆ
ความพยายามในการบันทึกและเก็บเอกสารดิจิทัลที่เหลืออยู่เป็นการถาวรมีส่วนเกี่ยวข้องกับที่เก็บข้อมูลออนไลน์ Palestinian Nexus
อีวอน ชอแก-บรูว์อา

อีวอน ชอแก-บรูว์อา (29 ธันวาคม ค.ศ. 1923 – 11 กุมภาพันธ์ ค.ศ. 2025) เป็นนักคณิตศาสตร์และนักฟิสิกส์ชาวฝรั่งเศส เธอมีส่วนสำคัญในวงการศึกษาวิจัยทฤษฎีสัมพัทธภาพทั่วไป โดยพิสูจน์ว่าสมการสนามของไอน์สไตน์สามารถเขียนในรูปปัญหาค่าเริ่มต้นที่ตั้งไว้ได้ดี กล่าวอีกนัยหนึ่ง สมการสนามของไอน์สไตน์มีผลเฉลยเสมอ ในปี 2015 งานวิจัยชิ้นนี้ของเธอได้รับการเสนอชื่อโดยวารสาร ให้เป็น 1 ใน 13 ผลงานสำคัญในการวิจัยทฤษฎีสัมพัทธภาพทั่วไปตลอดระยะเวลา 100 ปีตั้งแต่เริ่มมีทฤษฎีสัมพัทธภาพทั่วไป
ชอแก-บรูว์อาเป็นผู้หญิงคนแรกที่ได้รับเลือกให้เข้าเป็นสมาชิกของสำนักวิทยาศาสตร์แห่งฝรั่งเศส และเป็นกร็องตอฟีซีเย  ของเครื่องอิสริยาภรณ์เลฌียงดอเนอร์ 
ชีวิตการทำงาน.
ตั้งแต่ปี 1949 จนถึง 1951 บรูว์อาเป็นผู้ช่วยวิจัยที่ศูนย์วิจัยวิทยาศาสตร์แห่งชาติของฝรั่งเศส  ก่อนจะได้รับปริญญาเอก
ในปีพ.ศ. 2494 เธอได้เป็นนักวิจัยหลังปริญญาเอกทีสถาบันการศึกษาระดับสูง  ในเมืองพรินซ์ตัน รัฐนิวเจอร์ซีย์ ที่นั่น ฌ็อง เลอแร หัวหน้างานของเธอ แนะนำให้เธอศึกษาพลวัตของสมการสนามของไอน์สไตน์ เขายังแนะนำเธอให้รู้จักกับอัลเบิร์ต ไอน์สไตน์ ผู้ที่เธอได้ปรึกษาปัญหาหลายครั้งในช่วงเวลาที่เธออยู่ที่สถาบันฯ
ในปี 1952 บรูว์อาและสามีของเธอได้รับการเสนอตำแหน่งงานที่มาร์แซย์ ซึ่งทำให้เธอออกจากสถาบันฯ ก่อนกำหนด ในปีเดียวกันนั้น เธอได้ตีพิมพ์ผลงานที่โด่งดังที่สุดของเธอเกี่ยวกับผลเฉลยของสมการของไอน์สไตน์ในสุญญากาศว่ามีอยู่จริงในบริเวณเล็ก ๆ  และมีเพียงหนึ่งเดียว  งานของเธอพิสูจน์ว่าสมการของไอน์สไตน์ตั้งได้ดี  และเป็นจุดเริ่มต้นของการศึกษาระบบพลวัตในทฤษฎีสัมพัทธภาพทั่วไป
ในปี 1958 ชอแก-บรูว์อาได้รับรางวัลเหรียญเงิน CNRS ในปี 1958 จนถึง 1959 เธอสอนที่มหาวิทยาลัยแร็งส์ ในปี 1960 เธอได้เป็นศาสตราจารย์ที่มหาวิทยาลัยปีแยร์และมารี กูว์รี  ในปารีส และยังคงเป็นศาสตราจารย์หรือศาสตราจารย์กิตติคุณจนกระทั่งเกษียณอายุในปี 1992
งานตีพิมพ์สำคัญ.
บทความ
บทความสำรวจ
หนังสือเชิงเทคนิค
หนังสือทั่วไป
นูดิสโก

นูดิสโก  เป็นแนวเพลงแดนซ์ของศตวรรษที่ 21 เป็การนำดนตรีดิสโก ช่วงปลายยุค 1970 เพลงยูโรแดนซ์ในคริสต์ทศวรรษ 1980 ที่เน้นใช้เครื่องสังเคราะห์เสียงและดนตรีอิเล็กทรอนิกส์แดนซ์ช่วงต้นคริสต์ทศวรรษ 1990 มาสร้างสรรค์ใหม่ แนวเพลงนี้ได้รับความนิยมในช่วงต้นคริสต์ทศวรรษ 2000 และกลับมาได้รับความนิยมอีกครั้งในช่วงคริสต์ทศวรรษ 2010
ภาพของนูดิสโกมีความหลากหลายโดยแบบดั้งเดิมมีลักษณะเป็นดนตรีเฮาส์ที่ผสมผสานกับองค์ประกอบดิสโก (บางครั้งเรียกผิด ๆ ว่า ดิสโกเฮาส์) และดนตรีแบรีแอติกที่ได้รับอิทธิพลจากดิสโกซึ่งเรียกอีกอย่างว่า "balearic beat revival" หรือ "balearica"
ภาพปะติด

ภาพปะติด, ภาพคอลลาจ หรือ ภาพปะรวม (จากภาษา , "การติดกาว" หรือ "การยึดติดกัน") เป็นเทคนิคการสร้างสรรค์งานศิลปะ โดยส่วนใหญ่ใช้ในงานทัศนศิลป์ แต่ก็ใช้ในทางดนตรีเช่นกัน โดยงานศิลปะได้จากการนำรูปแบบต่าง ๆ มารวมกัน จึงเกิดเป็นองค์รวมใหม่ 
บางครั้งการทำภาพปะติดอาจทำโดยการนำเศษนิตยสารและหนังสือพิมพ์ ริบบิ้น เศษ กระดาษสีหรือกระดาษทำมือ ส่วนหนึ่งของงานศิลปะหรือข้อความอื่น รูปถ่าย และ วัตถุอื่น ๆ ที่พบเจอ ซึ่งติดกาวลงบนกระดาษหรือผ้าใบ แนวคิดภาพปะติดมีต้นกำเนิดมาหลายร้อยปีแล้ว แต่เทคนิคนี้กลับมาได้รับความนิยมอีกครั้งในช่วงต้นคริสต์ศตวรรษที่ 20 ในฐานะรูปแบบศิลปะที่แปลกใหม่
ไบรอัน อีโน

ไบรอัน ปีเตอร์ จอร์จ อีโน (เกิดเมื่อวันที่ 15 พฤษภาคม ค.ศ. 1948) หรือเรียกอีกอย่างว่า อีโน (Eno) เป็นนักดนตรี นักแต่งเพลง โปรดิวเซอร์เพลง และศิลปินทัศนะศิลป์ชาวอังกฤษ เขาเป็นที่รู้จักดีที่สุดในฐานะผู้บุกเบิก ดนตรีแอมเบียนต์และอิเล็กทรอนิกา และยังเป็นผู้โปรดิวเซอร์ ผู้บันทึกเสียง และเขียนงานดนตรี แนวร็อกและป็อปอีกด้วย อีโนซึ่งเรียกตัวเองว่า "ไม่ใช่นักดนตรี" ได้เสนอแนวคิดและแนวทางที่ไม่ธรรมดาให้กับดนตรีร่วมสมัย เขาได้รับการยกย่องว่าเป็นบุคคลที่มีอิทธิพลและสร้างสรรค์ที่สุดคนหนึ่งในเพลงสมัยนิยม ในปี 2019 เขาได้รับเลือกเข้าสู่หอเกียรติยศร็อกแอนด์โรล ในฐานะสมาชิกของวงร็อกซีมิวสิก
โทลีโด

โทลีโด ("tə--doh") เป็นนครและที่ตั้งเทศมณฑลของเทศมณฑลลูคัส รัฐโอไฮโอ สหรัฐอเมริกา จากการสำรวจสำมะโนประชากรในปี 2020 เมืองมีประชากร 270,871 คน ทำให้โทลีโดเป็นเมืองที่มีประชากรมากเป็นอันดับ 4 ในรัฐโอไฮโอ รองจากโคลัมบัส คลีฟแลนด์ และซินซินแนติ โทลีโดเป็นเมืองที่มีประชากรมากเป็นอันดับที่ 85 ของสหรัฐอเมริกา เป็นเมืองหลักของเขตมหานครโตเลโด ซึ่งมีผู้อยู่อาศัย 606,240 คน ในปี 2020 นอกจากนี้ โทลีโดยังเป็นศูนย์กลางการค้าที่สำคัญของมิดเวสต์อีกด้วย โดยท่าเรือของเมืองเป็นท่าเรือที่พลุกพล่านเป็นอันดับห้าในบริเวณเกรตเลกส์
เฟรยา จายะวาร์ดานะ

ระเด่น โรโร เฟรยานาชิฟา จายะวาร์ดานะ  (เกิดวันที่ 13 กุมภาพันธ์ ค.ศ. 2006), รู้จักกันในชื่อวงการว่า เฟรยา จายะวาร์ดานะ  และเรียกกันโดยทั่วไปว่า เฟรยา  เป็นนักร้อง นักเต้น และนักแสดงชาวอินโดนีเซีย และเป็นสมาชิกของกลุ่มไอดอล เจเคทีโฟร์ตีเอต รุ่นที่ 7 ซึ่งเปิดตัวในปี ค.ศ. 2018
แอครอน

แอครอน  เป็นนครและที่ตั้งเทศมณฑลของเทศมณฑลซัมมิต รัฐโอไฮโอ สหรัฐอเมริกา จากการสำรวจสำมะโนประชากรในปี 2020 เมืองมีประชากรทั้งหมด 190,469 คน ทำให้เป็นเมืองที่มีประชากรมากเป็นอันดับ 5 ในรัฐโอไฮโอ และเมืองที่มีประชากรมากเป็นอันดับ 136 ในสหรัฐอเมริกา 
เมืองนี้เริ่มมีการตั้งถิ่นฐานครั้งแรกใน ค.ศ. 1810 ตั้งเป็นเมืองโดยไซมอน เพอร์คินส์ และพอล วิลเลียมส์ ในปี 1825 ริมแม่น้ำไคอะโฮกา ต้นคลองโอไฮโอและอีรีที่กำลังพัฒนา ชื่อนี้มาจากคำ ภาษากรีก (ákron) หมายถึง ยอดเขาหรือจุดสูงสุด เมืองนี้ได้รับการเปลี่ยนชื่อเป็นเซาท์แอครอนในช่วงสั้น ๆ หลังจากที่เอเลียคิม ครอสบีได้ก่อตั้งนอร์ทแอครอนขึ้นในบริเวณใกล้เคียงในปี 1833 จนกระทั่งทั้งสองเมืองได้รวมเข้าด้วยกันเป็นหมู่บ้านในปี 1836 ในช่วงคริสต์ทศวรรษที่ 1910 เมืองแอครอนมีประชากรเพิ่มขึ้นเป็นสองเท่า ทำให้เป็นเมืองที่มีอัตราการเติบโตเร็วที่สุดในประเทศ
การครอบครองกิจการสื่อหลากหลาย

การครอบครองกิจการสื่อหลากหลาย , บริษัทสื่อ (media company), กลุ่มสื่อ (media group) หรือ สถาบันสื่อ (media institution) เป็นบริษัทที่เป็นเจ้าของบริษัทต่าง ๆ จำนวนมากที่เกี่ยวข้องกับธุรกิจสื่อมวลชน เช่น ธุรกิจเพลง โทรทัศน์ วิทยุ สิ่งพิมพ์ ภาพยนตร์ วิดีโอเกม สวนสนุก หรือ อินเทอร์เน็ต นิตยสารรายสัปดาห์ "The Nation" ให้ความเห็นว่า "กลุ่มธุรกิจสื่อพยายามกำหนดนโยบายที่เอื้อต่อการควบคุมตลาดทั่วโลก"
กลุ่มบริษัทใหญ่คือบริษัทขนาดใหญ่ที่ประกอบด้วยบริษัทหลายแห่ง (บริษัทย่อย) ที่ประกอบธุรกิจโดยทั่วไปที่ไม่เกี่ยวข้องกัน
กลุ่มบริษัทสื่อบางแห่งใช้การเข้าถึงหลายพื้นที่เพื่อแบ่งปันเนื้อหาประเภทต่าง ๆ เช่น ข่าว วิดีโอและเพลงระหว่างผู้ใช้ แนวโน้มการรวมตัวของภาคสื่อทำให้บริษัทที่เคยมีความหลากหลายในอดีตดูมีความหลากหลายน้อยลงในสายตานักลงทุนที่มีแนวโน้มจะเป็นไปได้ เมื่อเปรียบเทียบกับบริษัทที่มีลักษณะคล้ายคลึงกันที่ซื้อขายในตลาดหลักทรัพย์และบริษัทเอกชน
กีฬาสเกตลีลาในโอลิมปิกฤดูหนาว 2026 – รอบคัดเลือก

บทความนี้เกี่ยวกับกฎเกณฑ์การคัดเลือกและการจัดสรรโควตาสำหรับการแข่งขันกีฬาสเกตลีลาในโอลิมปิกฤดูหนาว 2026
ระบบการคัดเลือก.
มีโควตาทั้งหมด 142 ที่นั่งสำหรับนักกีฬาที่จะเข้าร่วมการแข่งขัน โดยคณะกรรมการโอลิมปิกแห่งชาติ (NOC) แต่ละประเทศสามารถส่งนักกีฬาเข้าแข่งขันได้สูงสุด 18 คน โดยจำกัดไม่เกิน 9 คนในประเภทชายหรือหญิง นอกจากนี้ยังมี "โควตานักกีฬาเพิ่มเติม" ที่อนุญาตให้เพิ่มนักกีฬาได้สูงสุด 5 คน ทำให้จำนวนผู้เข้าร่วมทั้งหมดอาจเพิ่มเป็น 147 คน 
เจ้าภาพ (อิตาลี) จะได้รับสิทธิ์พิจารณาเป็นลำดับแรกสำหรับโควตาเพิ่มเติมนี้ หากนักกีฬาของพวกเขามีคุณสมบัติตามมาตรฐานขั้นต่ำ พวกเขาจะได้รับสิทธิ์เข้าร่วมการแข่งขันในแต่ละรายการ ยกเว้นประเภททีม หากโควตา 5 ที่นั่งนี้ไม่ได้ถูกใช้ ก็สามารถนำมาใช้ในการคัดเลือกประเทศอื่นเพื่อแข่งขันในประเภททีมได้ โดยประเทศเหล่านั้นจะต้องการผู้เข้าแข่งขันในอีกหนึ่งประเภทเพื่อให้ครบเงื่อนไขการเข้าร่วมการแข่งขันประเภททีม
การคัดเลือกนักกีฬา.
ไม่มีการคัดเลือกนักกีฬาเป็นรายบุคคลเพื่อเข้าแข่งขันโอลิมปิก การเลือกนักกีฬาที่จะเข้าร่วมเป็นหน้าที่ของคณะกรรมการโอลิมปิกแห่งชาติของแต่ละประเทศ โดยแต่ละประเทศสามารถส่งนักกีฬาเข้าแข่งขันได้สูงสุด 3 คนต่อประเภท ทำให้สามารถมีนักกีฬาสูงสุด 18 คน (ชาย 9 คน และหญิง 9 คน) ต่อประเทศ 
ตามกฎของสหภาพสเกตระหว่างประเทศ (ISU) ประเทศที่เข้าร่วมต้องเลือกนักกีฬาจากผู้ที่มีคะแนนรวมขั้นต่ำขององค์ประกอบทางเทคนิค (TES) ในการแข่งขันระดับนานาชาติที่ได้รับการรับรองจาก ISU ภายในวันที่ 26 มกราคม ค.ศ. 2026
บริดจ์พอร์ต

บริดจ์พอร์ต  เป็นเมืองที่มีประชากรมากที่สุดในรัฐคอนเนทิคัต สหรัฐอเมริกา และเป็นเมืองที่มีประชากรมากเป็นอันดับ 5 ในนิวอิงแลนด์ โดยมีประชากร 148,654 คน ในปี 2020 ตั้งอยู่ในเทศมณฑลแฟร์ฟีลด์ ทางตะวันออก บริเวณปากแม่น้ำพีควอนน็อก บริเวณลองไอแลนด์ซาวด์ เป็นเมืองท่ามีระยะห่าง จากแมนฮัตตัน และ จากเดอะบรองซ์
ประเทศแคนาดาในโอลิมปิกฤดูหนาว 2026

ประเทศแคนาดาจะเข้าร่วมการแข่งขันกีฬาโอลิมปิกฤดูหนาว 2026 ที่มิลานและกอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026
ผู้แข่งขัน.
ตารางต่อไปนี้แสดงจำนวนผู้แข่งขันที่เข้าร่วมการแข่งขันในแต่ละชนิดกีฬา/ประเภทกีฬา
กีฬาสกีลงเขา.
แคนาดาได้รับโควตาขั้นพื้นฐานสำหรับนักกีฬาสกีลงเขาชาย 1 คน และหญิง 1 คน ณ ขณะนี้
ประเทศญี่ปุ่นในโอลิมปิกฤดูหนาว 2026

ประเทศญี่ปุ่นจะเข้าร่วมการแข่งขันโอลิมปิกฤดูหนาว 2026 ที่มิลาน และกอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026
ผู้แข่งขัน.
ต่อไปนี้เป็นรายการจำนวนนักกีฬาที่เข้าร่วมการแข่งขันในแต่ละกีฬา/ประเภทกีฬา
ฮอกกี้น้ำแข็ง.
ทีมหญิง.
ฮอกกี้น้ำแข็งหญิงทีมชาติญี่ปุ่น ผ่านการคัดเลือกโดยการคว้าชัยในรอบคัดเลือกรอบสุดท้าย
ประเทศสโลวาเกียในโอลิมปิกฤดูหนาว 2026

ประเทศสโลวาเกียจะเข้าร่วมแข่งขันในโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6–22 กุมภาพันธ์ ค.ศ. 2026
นักกีฬา.
รายชื่อนักกีฬาที่เข้าร่วมการแข่งขันในแต่ละกีฬา/ประเภทกีฬา
กีฬาสกีลงเขา.
สโลวาเกียได้รับโควตาพื้นฐานสำหรับนักกีฬากีฬาสกีลงเขาหญิง 1 คน และชาย 1 คน จนถึงขณะนี้
ประเทศสวีเดนในโอลิมปิกฤดูหนาว 2026

ประเทศสวีเดนจะเข้าร่วมการแข่งขันโอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026 ซึ่งจะเป็นการเข้าร่วมโอลิมปิกฤดูหนาวครั้งที่ 25 ของประเทศ
ผู้เข้าแข่งขัน.
ต่อไปนี้คือรายชื่อจำนวนผู้เข้าแข่งขันที่เข้าร่วมในแต่ละกีฬา/สาขา
สกีลงเขา.
สวีเดนได้คัดเลือกนักสกีลงเขาชายและหญิงคนละคนผ่านโควตาพื้นฐานจนถึงขณะนี้
สนธิสัญญาชายแดนยูเครน–รัสเซีย

ข้อตกลงระหว่างยูเครนและรัสเซียในปี พ.ศ. 2546
สนธิสัญญาระหว่างยูเครนกับสหพันธรัฐรัสเซียเกี่ยวกับเขตแดนรัฐยูเครน–รัสเซีย  เป็นสนธิสัญญาระหว่างประเทศทวิภาคีระหว่างยูเครนกับสหพันธรัฐรัสเซีย ซึ่งกำหนดเส้นพรมแดนทางบกระหว่างทั้งสองประเทศ
ขอบเขตของสนธิสัญญา.
สนธิสัญญากำหนดให้ "พรมแดนรัฐรัสเซีย–ยูเครน" เป็นเส้นและพื้นผิวแนวตั้งที่ลากผ่านเส้นนี้ โดยแบ่งเขตแดนรัฐ (แผ่นดิน น้ำ ใต้ดิน และน่านฟ้า) ของภาคีสัญญาจากจุดเชื่อมต่อของพรมแดนรัฐของสหพันธรัฐรัสเซีย ยูเครน และสาธารณรัฐเบลารุส ไปจนถึงจุดที่ตั้งอยู่บนชายฝั่งอ่าวตากันร็อก
พรมแดนจะกำหนดตามเส้นทางที่ระบุไว้ในคำอธิบายเส้นทางผ่านพรมแดนรัฐระหว่างสหพันธรัฐรัสเซียกับยูเครน คำอธิบายและแผนที่ของพรมแดนรัฐที่แนบมากับสนธิสัญญาถือเป็นส่วนหนึ่งที่สำคัญ
มีการพิจารณาว่าจุดเชื่อมต่อพรมแดนของยูเครน รัสเซีย และเบลารุสคือ "เนินมิตรภาพ" หรือ "เนินสามพี่น้อง" ซึ่งเป็นจุดเชื่อมต่อชายแดนในหมู่บ้านแซญกิวกา  ในเขตแชร์นีฮิวของแคว้นแชร์นีฮิว ซึ่งอยู่ภายในอาณาเขตของยูเครนทั้งหมด ตามการจำแนกประเภทอย่างเป็นทางการของสหประชาชาติ จุดเชื่อมต่อสามรัฐนี้ได้รับการกำหนดชื่อเป็น "080 byruua" (เรียงตามลำดับตัวอักษร: "by" – เบลารุส, "ru" – รัสเซีย, "ua" – ยูเครน) อย่างไรก็ตาม จุดเชื่อมต่อนี้ไม่ได้รับการบรรจุไว้ในสนธิสัญญาระหว่างประเทศไตรภาคี
การลงนามและการให้สัตยาบัน.
เมื่อวันที่ 28 มกราคม พ.ศ. 2546 ในระหว่างการเยือนเคียฟของวลาดิมีร์ ปูติน ประธานาธิบดีแห่งสหพันธรัฐรัสเซีย ได้มีการลงนามสนธิสัญญาเรื่องพรมแดนระหว่างทั้งสองประเทศ ซึ่งได้กำหนดส่วนดินแดนของทั้งสองประเทศไว้
ยูเครนให้สัตยาบันสนธิสัญญาเมื่อวันที่ 20 เมษายน พ.ศ. 2547 และสหพันธรัฐรัสเซียให้สัตยาบันเมื่อวันที่ 22 เมษายน พ.ศ. 2547
ในช่วงระหว่างการลงนามและการให้สัตยาบันสนธิสัญญา เกิดความขัดแย้งบนเกาะตุซลาขึ้น ซึ่งเกิดจากการก่อสร้างเขื่อนของรัสเซียในช่องแคบเคียร์ชจากคาบสมุทรตามันไปยังเกาะตุซลา นักวิเคราะห์เชื่อว่าความขัดแย้งดังกล่าวมีจุดมุ่งหมายเพื่อกดดันยูเครนเกี่ยวกับการกำหนดขอบเขตพรมแดนในช่องแคบเคียร์ชและทะเลอะซอฟ
สนธิสัญญามีผลใช้บังคับในวันที่ 23 เมษายน พ.ศ. 2547 หลังการแลกเปลี่ยนสัตยาบันสาร (instruments of ratification)
การนำไปปฏิบัติและการละเมิด.
การให้สัตยาบันสัญญาว่าด้วยพรมแดนยูเครน–รัสเซีย ร่วมกับสนธิสัญญาระหว่างยูเครนกับสหพันธรัฐรัสเซียว่าด้วยความร่วมมือในการใช้ทะเลอะซอฟและช่องแคบเคียร์ชเมื่อวันที่ 24 ธันวาคม พ.ศ. 2546 ทำให้การกำหนดเส้นพรมแดนทางบกเป็นทางการตามกฎหมาย เมื่อวันที่ 29 กรกฎาคม พ.ศ. 2553 สนธิสัญญาว่าด้วยการปักปันเขตแดนทางบกระหว่างรัฐยูเครน–รัสเซียมีผลบังคับใช้ สร้างฐานกฎหมายสำหรับการเริ่มกระบวนการกำหนดเส้นพรมแดนทางบกระหว่างรัฐยูเครน–รัสเซีย
ปัญหาการกำหนดเส้นพรมแดนทางบกระหว่างยูเครน–รัสเซียยังคงเป็นปัญหาที่ "ชะงักงัน" ในความสัมพันธ์ทวิภาคีมาหลายปี เป็นเวลาหลายปีที่สหพันธรัฐรัสเซียขัดขวางกระบวนการนี้
เนื่องจากไม่มีมาตรการในการปักปันเขตแดนจากการต่อต้านของสหพันธรัฐรัสเซีย ฝ่ายยูเครนจึงตัดสินใจดำเนินการกำหนดขอบเขตพรมแดนทางบกโดยฝ่ายเดียว การแบ่งเขตพรมแดนโดยตรงดำเนินการตามมติคณะรัฐมนตรีของยูเครนเมื่อวันที่ 14 พฤษภาคม พ.ศ. 2558 เรื่อง "การกำหนดขอบเขตพรมแดนรัฐยูเครน–รัสเซียบนพื้นดิน"
รัสเซียเริ่มการรุกรานยูเครนด้วยโดยกองกำลังติดอาวุธใน พ.ศ. 2557 โดยละเมิดบรรทัดฐานและหลักการพื้นฐานของกฎหมายระหว่างประเทศ ตลอดจนสนธิสัญญาและข้อตกลงทวิภาคีและพหุภาคีหลายฉบับ รวมถึงสนธิสัญญาเกี่ยวกับเขตแดนรัฐยูเครน–รัสเซีย
ดูเพิ่ม.
<templatestyles src="Div col/styles.css"/>
บูกันดา

อาณาจักรบูกันดา (Buganda) เคยเป็นอาณาจักรที่มีความสำคัญในภูมิภาคแอฟริกาตะวันออก แต่ปัจจุบันเป็นอาณาจักรภายใต้ประเทศยูกันดาโดยเป็นหนึ่งในอาณาจักรที่ปกครองตนเองภายใต้รัฐบาลยูกันดา มีเมืองหลวงคือเม็งโก(Mengo) ประชากรส่วนใหญ่เป็นชนเผ่าบากันดา (Baganda) พูดภาษาลูกันดา (Luganda) และนับถือศาสนาคริสต์นิกายโปรเตสแตนท์และโรมันคาทอลิกเป็นหลัก บูกันดามีบทบาทสำคัญในประวัติศาสตร์ของยูกันดา โดยเป็นศูนย์กลางทางการเมือง เศรษฐกิจ และวัฒนธรรมของประเทศ ปัจจุบัน โดยมีพระมหากษัตริย์หรือกาบากา (Kabaka) เป็นผู้นำทางวัฒนธรรมและประเพณี
ประวัติศาสตร์.
อาณาจักรบูกันดา (Buganda) เป็นหนึ่งในอาณาจักรบันตูโบราณของแอฟริกาตะวันออก ก่อตั้งขึ้นในช่วงศตวรรษที่ 14 โดยชนเผ่าบันตูที่อพยพมายังพื้นที่นี้ 
ยุคก่อนอาณานิคม.
ในศตวรรษที่ 18–19 อาณาจักรบูกันดาเป็นรัฐที่มีอำนาจมากที่สุดในเกรตเลกส์แอฟริกา โดยมีกาบากา (Kabaka) หรือพระมหากษัตริย์เป็นผู้นำ 
การตกเป็นอาณานิคม.
ในปี 1894 บูกันดาได้ลงนามในสนธิสัญญากับจักรวรรดิอังกฤษ กลายเป็นรัฐในอารักขาของอังกฤษ และถูกผนวกเป็นส่วนหนึ่งของอาณานิคมยูกันดา 
ยุคสมัยใหม่.
หลังจากยูกันดาได้รับเอกราชจากอังกฤษในปี 1962 อาณาจักรบูกันดายังคงมีสถานะพิเศษภายในยูกันดา อย่างไรก็ตาม ในปี 1966 รัฐบาลยูกันดาภายใต้ มิลตัน โอโบเต ได้ยุบสถาบันกษัตริย์บูกันดา แต่ในปี 1993 รัฐบาลของ โยเวรี มูเซเวนี ได้ฟื้นฟูสถานะของกษัตริย์บูกันดาในฐานะสถาบันทางวัฒนธรรม 
การปกครอง.
อาณาจักรบูกันดาปกครองโดยกาบากา หรือพระมหากษัตริย์ โดยมีลูกิโก (Lukiiko) หรือสภาที่ปรึกษาเป็นกลไกบริหารอาณาจักร
วัฒนธรรม.
ประชากรหลักของบูกันดาคือชนเผ่าบากันดา ซึ่งพูดภาษาลูกันดา และมีวัฒนธรรมและพิธีกรรม เช่น พิธีบูชาอานนท์ และ การเต้นรำกอมวานา
เศรษฐกิจ.
เศรษฐกิจของบูกันดาในอดีตขึ้นอยู่กับเกษตรกรรม โดยเฉพาะการปลูกกล้วย, กาแฟ, และ ฝ้าย
เรือนโชนแสง

เรือนโชนแสง เป็นละครโทรทัศน์ไทยแนวระทึกขวัญ กำกับโดยธนวัจน์ ปัญญารินทร์ และ สันติ ต่อวิวรรธน์ นำแสดงโดยรชตะ หัมพานนท์, ปฐมพงศ์ เรือนใจดี, คามิลล่า กิตติวัฒน์ และณัชภรณ์ อุ่นสวัสดิ์ ละครเรื่องนี้ยังเป็นผลงานเรื่องที่ 5 ในชุดเรือน ออกอากาศทางช่องวัน 31 ทุกวันจันทร์ - อังคาร เวลา 20.30 น. (เวลามาตรฐานไทย) เริ่มวันที่ 27 มกราคม พ.ศ. 2568
กองกำลังป้องกันชาติชีน

กองกำลังป้องกันชาติชีน (ย่อว่า CNDF) เป็นองค์การติดอาวุธชาติพันธุ์ชาวชีนในประเทศพม่า เป็นกองกำลังติดอาวุธขององค์การแห่งชาติชีน (CNO) และก่อตั้งขึ้นเมื่อวันที่ 13 เมษายน พ.ศ. 2564 ควบคู่กัน เป็นหนึ่งในกลุ่มติดอาวุธที่ก่อตั้งขึ้นในพะล่าน รัฐชีนของประเทศพม่า เพื่อตอบโต้การรัฐประหารของกองทัพพม่าหลังจากวันที่ 1 กุมภาพันธ์ พ.ศ. 2564
ในปี พ.ศ. 2567 กองกำลังป้องกันชาติชีนเป็นหนึ่งในสมาชิกผู้ก่อตั้งภราดรภาพชีน ซึ่งเข้าข้างกลุ่มต่อต้านคณะรัฐประหารที่ต่อต้านการก่อตั้งดินแดนชีน โดยแนวร่วมแห่งชาติชีน (CNF) กองกำลังป้องกันชาติชีนในอำเภอมะตูปี เตือนแนวร่วมแห่งชาติชีนให้มุ่งเน้นไปที่การยึดฮาคาซึ่งเป็นเมืองหลวงของรัฐ และกลุ่มนี้จะต่อสู้ตอบโต้หากเกิดการเผชิญหน้าเพิ่มเติม ตลอดปี พ.ศ. 2567 กลุ่มนี้ได้ปะทะกับกลุ่มที่สนับสนุนสภาดินแดนชีน เช่นเดียวกับที่ได้ปะทะกับกองกำลังของคณะรัฐประหาร
ไขคดีเป็น เห็นคดีตาย

ไขคดีเป็น เห็นคดีตาย  เป็นละครโทรทัศน์ไทยแนวระทึกขวัญ รหัสคดี ที่เตรียมออกอากาศ นำแสดงโดยอาเชน ไอย์ดึน และณัฎฐ์ฐชัย บุญประเสริฐ ละครเรื่องนี้ดัดแปลงจากนิยายชื่อเดียวกันของนักเขียนเจ้าของนามปากกา MTRD.S. โดยจะออกอากาศทางช่องจีเอ็มเอ็ม 25 ในปี พ.ศ. 2568
ละครเรื่องนี้ผลิตโดยจีเอ็มเอ็มทีวีและภาพดีทวีสุขจากการกำกับของจารุพัฒน์ กันนุลา โดยตัวอย่างละครได้ถูกปล่อยในงาน "RIDING THE WAVE" งานแถลงข่าวเปิดตัวละครใหม่ของจีเอ็มเอ็มทีวีเมื่อเดือนพฤศจิกายน พ.ศ. 2567
เนื้อเรื่องย่อ.
ปุยฝ้ายเสียชีวิตหลังจากออกไปเที่ยวปาร์ตี้กับเพื่อน ๆ คามิน สารวัตรคนใหม่ และผู้กองเจด ซึ่งเป็นคู่อริกัน จำเป็นต้องร่วมมือกันเพื่อค้นหาความจริงเบื้องหลังการเสียชีวิตของปุยฝ้าย อย่างไรก็ตาม กลับกลายเป็นว่าคดีนี้ไม่ได้ง่ายอย่างที่คิด